Sõpruse puiestee (Tallinn)

Sõpruse puiestee on tänav Tallinnas. Sõpruse puiestee läbib Kristiine ja Mustamäe linnaosa. Tänav algab Endla ja Tulika ristmikult, läbib lõunaedela suunas Lilleküla, eraldab teineteisest Sääse ja Siili asumi, läbib Mustamäe VI ja IX, V ja VIII ning III ja VII mikrorajooni ning lõpeb lääneedelasuunalisena (E. Vilde teest alates) Ehitajate teel, jätkudes Akadeemia teena. Sõpruse puiestee sai nime 1958. aastal. Varem oli puiestee algusosa nimi Endla puiestee. Seda tänavat hakati Kristiine heinamaale ehitama märksa hiljem, puiestee lõpposa avati liikluseks 1965. aastal. Sõpruse puiestee äärde on rajatud mitut tüüpi eluhooneid. Sõpruse puiestee alguse majad valmisid 1960. aastate keskel. Kolme erineva põhiplaaniga, kuid välimuselt üsna sarnaseid maju ehitati kokku 14: 8 tükki kahele poole Sõpruse puiesteed, üks neljast majast koosnev rida Sõpruse puiesteega paralleelselt jooksva Liblika tänava äärde ning veel kaks teisele poole Sõpruse puiesteed jääva Metsise tänava äärde. 14 majast 13 on kahe erineva plaaniga ridaelamud ning üks 20 ühetoalise korteriga maja. Tellijaks oli Tallinna Taksopark. Esimene 9-korruseline elamu valmis 1968. aastal. Lilleküla ja Sääse asumis on eramud ja ridaelamud. Sääse ja Siili asumist algavad 5- ja 9-korruselised paneelelamud. Esineb ka suuremaid (14- ja enamakorruselisi), nt Sõpruse pst 222, 17-korruseline. Äri ja teeninduse jaoks on VIII ja IX mikrorajooni elamute all ja Siili asumis äripinnad ning Siili asumis mitu uusehitist. Magistraali äärde on ehitatud kaubanduskeskusi. Lisaks ostukeskustele (Sõpruse Rimi hüpermarket) on ka vabaajakeskusi, kus asuvad keeglisaalid, internetikohvikud jne (Magistraali Kaubanduskeskus). Ööbimiskohti on kolm: Kristiine, Merevaik ja Pääsu hotell. Sõpruse puiestee liiklussuunad on alates Räägu tänavast teineteisest eraldatud haljastusribaga. Puiestee äärde jäävad Parditiigi park, Lepistiku park ja Männipark. Tammsaare tee võimaliku laiendamise tõttu on oht kaduda Tammsaare tee ääres Tondi tänava ja Sõpruse puiestee vahel oleval haljasvööndil. 2008. aastal alustas Tallinn Sõpruse puiestee ja Ehitajate tee ristmiku suurejoonelist haljastamist. 2272 m² suurusele alale istutati 1270 mägimändi, 2545 põõsasmaranat ja 500 iisopitaime. Idee- ja eskiislahenduse tellis Tallinna Keskkonnaamet 2007. aastal avatud riigihankega ning selle autor on Keskkonnahooldus OÜ vanemaednik Katrin Torn. Tööd toimusid Esmar Ehitusele määratud asendusistutuste korras ja töid teostas OÜ Absint. Sõpruse puiesteed mööda sõidavad Tallinna liinibussid 10, 11, 13, 20, 20A, 24, 28, 67 ja 72 samuti Harju maakonna bussiliinid 112, 115, 224 ja 238. Sõpruse puiesteed mööda sõidavad trollibussid 3 ja 4. Vanim liin nr 2 (Estonia–Mustamäe) avati 1967 ja suleti 2012. 1969 lisandus teine liin kesklinna (nr 3). Balti jaama liinil hakkasid trollid (liin nr 4) sõitma 1971. aastal. Noorim marsruut, liin nr 9 (Kopli–Keskuse) avati 1987 ning suleti 2. mail 2017. Alates Mustamäe rajamisest on kaalutud Sõpruse puiesteele mitmesuguseid rööbassõidukivariante. Mustamäe linnaosa üldplaneeringus on reserveeritud koridor rööbassõidukiühenduseks kesklinnaga piki Akadeemia teed ja Sõpruse puiesteed. Ehitustöid loodeti alustada pärast 2010. aastat. Sõpruse puiesteele jäävad kesklinna poolt tulles järgmised peatused: Koskla, Tihase, Tedre, Linnu tee, Siili, Lepistiku, Vambola, Liivaku ja Ehitajate tee. Nõukogude ajal kandis Siili peatus Tasuja, Lepistiku peatus Magistraali ja Ehitajate tee peatus Ehitajate nime. Tänava pikkus on umbes 4,5 km. Sõpruse puiestee ristub järgmiste tänavate ja teedega : Koskla tänav, Meleka tänav, Käbliku tänav, Tihase tänav, Tedre tänav, Rästa tänav, Räägu tänav, Linnu tee, Tildri tänav, Siili tänav, Sipelga tänav, A. H. Tammsaare tee, E. Vilde tee, J. Sütiste tee, Keskuse tänav, Ehitajate tee. Kasutatakse ka nime Taksopargi ristmik (Endla ja Tulika tänava nurgal asus Tallinna Taksopark). Taksopargi ristmiku naabruses oleva korteriühistu esimees kutsub linna ja ettevõtjaid üles rajama pealinna ühe suurima ristmiku alla jalakäijate tunnel. Ristmikul on Sõpruse puiesteel mõlemas sõidusuunas, mis on üksteisest eraldusribaga eraldatud, kaks otsesõidurada. Sellel ristmikul toimuvad vasakpöörded ilma eraldi tsükliosata, s.t autod pööravad rohelise tule ajal pärast otseliikujate läbilaskmist. Vaatlused näitavad siiski, et enamuse tööpäevast liiguvad mööda Sõpruse puiesteed kogu rohelise fooritsükli vältel sõidukid ja tegelik vasakpöörde lõpetamine toimub kollase tule ajal. Ilmselt on vaja lisada vasakpöörete jaoks omaette faas. Ülemiste ristmiku üle miljardi maksma läinud rekonstrueerimise järel liikus ummik edasi Tammsaare tee pikendusele ja Sõpruse puiestee ristmikule. Kui Haabersti sõlm leiab uue lahenduse ja Tammsaare teega seotud ristmikud (Kadaka sõlm, Mustamäe tee, Sõpruse pst ja Rahumäe tee) muutuvad, hakkab kogu trassil liiklus kasvama. Mustamäe tee ja Sõpruse pst vaheline liiklus kasvaks peaaegu kaks korda. Tammsaare tee ja Sõpruse puiestee ristmik ei võimalda läbi lasta 5000 autot tunnis (selline koormus tipptundidel tekiks), talutav oleks 2500 autot tunnis. 2007. aastal laiendati ristmikul teid, kõikidele suundadele tehti pöörderajad, trollide kontaktliinide mastid tõsteti ümber, rajati uus kontaktliin ja jalakäijatele ohutussaared ning paigaldati foorisüsteem. Ristmiku uuendamine maksis 44 miljonit krooni. Paljud juhid peavad seda ringi Tallinna kõige keerulisemaks, sest eri väljasõitudel on erinevad reeglid. See on ka ainuke ringtee Tallinnas, kus mööda parempoolset sõidurada saab läbida terve ringi (seda küll ainult Sõpruse puiesteelt ringile sõites). Sõpruse puiestee 4a, Kristiine Noortekeskus. Hoones tegutses Eesti NSV ajal Tallinna Tööstuskaubastu kauplus nr.60. Sõpruse puiestee 5, Kristiine Sotsiaalkeskus ja Kristiine Sotsiaalmaja. Sõpruse puiestee 18c, Topauto AS. Sõpruse puiestee 27, Ameerika Autoteeninduse OÜ Ameerika Auto. Sõpruse puiestee 145, Sõpruse Ärimaja OÜ, Umberto OÜ lounge-kohvik Sõpruse puiestee 151, Auto Forte Baltic OÜ keskus (Peugeot' esindaja). Sõpruse puiestee 153, LIDL. Sõpruse puiestee 155, Neste A24 automaattankla. Sõpruse puiestee 159, Stateksi OÜ Siili Pubi ja ENS Hauakivid OÜ. Sõpruse puiestee 159a, Grand Mööbli Studio OÜ Grand Exlusiv. Sõpruse puiestee 161, Kristiine Sportmängude Maja, Käsipalliklubi Oskar MTÜ, Siili Palliklubi MTÜ. Sõpruse puiestee 170, Forum Cinemas Home Entertainment AS Videoplanet, Pihlaka AS kondiiter, Veho Eesti AS (Honda ja Citroen`i esindaja). Sõpruse puiestee 171, Maxima Eesti OÜ Maxima X Sõpruse puiestee 174/176, Sõpruse Rimi hüpermarket, Robinsoni Restoranide OÜ Peetri Pizza Sõpruse puiestee 179 tüüpprojekti alusel ehitatud 9-korruseline korterelamu, mille esimesel korrusel kaubanduspinnad (algselt Tallinna I Toidukaubastu kauplus ABC-3) Sõpruse puiestee 182/184, Tallinna Tööstushariduskeskus. Sõpruse puiestee 182, Karl Lemani Poksiklubi, Poksiklubi Merering, Vahtralehe Autokool OÜ. Sõpruse pst 182 Sõpruse puiestee 186, Sääse raamatukogu, Vana-Narva Selts MTÜ. Sõpruse puiestee 187, Tallinna Tehnikagümnaasium. Sõpruse puiestee 195, BellAnita OÜ Sõpruse kohvik. Sõpruse puiestee 200b, Premier Restaurants Eesti AS Mustamäe restoran. Sõpruse puiestee 201/203, Magistral Kaubanduskeskuse OÜ, Rimi Eesti Food AS Rimi Magistrali, Mustamäe Bowlingukeskus OÜ Sõpruse puiestee 209a, Bona Fide MTÜ alkoholivaba kohvik-klubi Sinukohvik. Sõpruse puiestee 209, 211, 213 tüüpprojekti alusel ehitatud korterelamud. Pagaripoisid OÜ kauplus-kohvik (211). Sõpruse puiestee 225, tüüpprojekti alusel ehitatud 10-korruseline korterelamu, mille esimesel korrusel kaubanduspinnad, Araxes Sõpruse alkoholipood (algselt Sõprus kauplus) Sõpruse puiestee 229, tüüpprojekti alusel ehitatud 10-korruseline korterelamu, Spordiklubi Trefoil. Sõpruse puiestee 233, Vene Erakond Eestis kontor. Sõpruse puiestee 234, Tallinna Lasteaed Kikas. Sõpruse puiestee 238, Eesti Petanque Klubide Liit. Sõpruse puiestee 248, Tallinna Lastekodu Imikute ja Puuetega Laste Keskus. Sõpruse puiestee 249, Eesti Tarbijateühistute Keskühistu kauplus Konsum. Sõpruse puiestee 255, 1972. aastal ehitatud tüüpprojekti alusel 10-korruseline korterelamu, mille esimesel korrusel kaubanduspinnad (algselt Tallinna I Toidukaubastu kauplus Tuluke filiaal Ekstra kauplus) Sõpruse puiestee 259, YEInternational AS. Sõpruse puiestee 261, Olerex tankla. Sõpruse puiestee Päring kohanimeandmebaasist. Eesti kohanimed Tallinn: lühientsüklopeedia / (toimetuskolleegium: V. Valt... jt.). Tallinn: Valgus 1979. lk. 285 Toimetuskolleegium: L.Valt, L. Raudtits, A. Mihkelsoo, "Tallinn. Lühientsüklopeedia", Tallinn, Kirjastus Valgus, lk 245, 1979 Aasma, Kristin. Tallinn istutab Mustamäele hulgaliselt mägimände, põõsasmaranat ja iisopit // Õhtuleht, 01. juuli 2008 Trollibussiliinide ajalugu Tallinnas[alaline kõdulink], Tallinna Trammi- ja Trollibussikoondis "Trolliliin number 9 suletakse alates maist". Originaali arhiivikoopia seisuga 12. jaanuar 2018. Mustamäe Linnaosa üldplaneering, teedevõrgu arutelu 10. oktoober 2002, Tallinna Linnavalitsus Seaver, Urmas. Kristiinelane kutsub üles ehitama taksopargi ristmikule jalakäijate tunnelit // Tallinna Postimees, 18. august 2008 Lavrentjev, Jüri. Punase fooritule ignoreerimise uuringud. Tallinn 2002 Rai, Tanel. Transiitliiklejad ummistavad Tallinna kesklinna[alaline kõdulink] // Äripäev, 27. veebruar 2008 https://web.archive.org/web/20141009230410/http://www.ekonsult.ee/uploads/t88d/Mustamae/files/Protokollid/MYP_20021010_teedevork_protokoll.pdf Mustamäe Linnaosa üldplaneering, teedevõrgu arutelu 10. oktoober 2002] Laupäeval avatakse liikluseks Sõpruse-Vilde ristmik // Liiklus.ee, 20. juuli 2007 Keerukaimad ristmikud Tallinnas // Liiklus.ee, 12. detsember 2006 Erastatavate majandusobjektide nimekiri, Eesti Vabariigi Valitsuse korraldus 12. juulist 1991.a. nr.221-k Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k, Riigi Teataja Tallinna tramm – 2007. aasta perspektiiv Ehitajate ja Akadeemia tee ringtee Tallinna linna ehituserajoonide plaan. I variant. 1. detsember 1936